

**УРОК: Реагиране при бедствия и аварии**

 **Стефка Пенева, учител в СУЕЕ „Св. Константин-Кирил Философ”,**

 **гр. Русе**

**Часовете са проведени в III„A“ клас на 06.11.2017 г. и 13.11.2017г.**

*„Опасности има навсякъде и трябва да знаем как да се пазим“*

**Цел на урока**

*Целта на урока е запознаване на учениците с видовете природни бедствия. Формиране на знания и умения за правилно поведение при бедствия и аварии*.

**Материали**

• *маркери*

• *листи за напомняне и бележки*

**Описание**

**1 час**

*Урокът започнах на 06.11. с игра на асоциации и какво правим при посочени от мен природни бедствия. Припомних на учениците какво е природно бедствие и авария.*

*На гости ни бяха дошли какички от 7 клас, които припомниха важните правила за безопасност и как да реагират правилно третокласниците при бедствия и аварии.*

*Коментирахме, че най-важно е да запазим самообладание, от кого да потърсим помощ ,на кой телефон можем да се обадим за съдействие, как да се представим и какво задължително като инфирмация да подадем.*

*Поставих на учениците задача да изработят модел на автомобил на „Гражданска защита“ . Докато работиха учениците, коментирахме за специалните сигнали и режим на колите на гражданска защита, полиция, бърза помощ и пожарна. Насочих вниманието на децата към благородните професии на хората, които са в служба на другите.*

**2 час**

*Урокът продължих на 13.11 с игра „ Кой съм аз“. С насочващи от мен въпроси си припомнихме какво е природно бедствие и какво е авария. Дискутирахме какво може да предизвика пожар, как да реагираме правилно и какви правила за безопасност трябва да следват всички. Говорихме за стихийните бедствия и какво да правим при силни ветрове и при гръмотевична буря. Направихме изводи как да постъпваме ако сме у дома и как ако сме на открито.*

*(Идеята беше да броведем и учебна евакуация, но поради лошото време, не успяхме да осъществим. Така планираната учебна евакуация направихме малко по-късно следващите дни, когато заради грешка при профилактиката на сигналите за пожарна безопасност, се включи сигналното известяване и цялото училище се евакуира за няколко минути.)*

*Часът приключи със самооценка на учениците. Децата коментираха кое им е било лесно, кое ги е затруднило какво задължително трябва да спазват и запомнят.*

**От коментарите в час**

 *„Страшно е да си сам при буря“*

*„Водата и огънят може да помагат, но може и много опасности да крият “*

*„ Трябва да бъдем умни и да се пазим от беди“*

*„Знам какво да правя, но ми е трудно се запазва самообладание“*

*„Опасности има навсякъде и трябва да знаем как да се пазим“*

**Идеи за надграждане**